b'\n_START_ARTICLE_\nJens Fink-Jensen\n_START_SECTION_\n\xc5\xbdivotopis\n_START_PARAGRAPH_\nJens Fink-Jensen debitirao je kao autor 4. lipnja 1975., kad je objavio kratku pri\xc4\x8du Juni 1995 u danskim novinama "Information", te kao pjesnik, godinu dana kasnije, kad su objavljene \xc4\x8detiri njegove pjesme u danskom \xc4\x8dasopisu "Hvedekorn". Prva zbirka njegovih pjesama, Verden i et \xc3\xb8je (Svijet u oku) je izdana 1981. Prva prozna knjiga, zbirka kratkih pri\xc4\x8da B\xc3\xa6sterne (Zvijeri) izdana je 1986., te prva dje\xc4\x8dja knjiga 1994. Jonas og konkylien (Jonas i \xc5\xa1koljka)._NEWLINE_Jens Fink-Jensen je zavr\xc5\xa1io srednju jezi\xc4\x8dnu \xc5\xa1kolu 1976. godine. Nakon toga je u\xc5\xa1ao u vojsku i tamo se obrazovao kao narednik u Kraljevskoj Stra\xc5\xbei. Svoje formalno obrazovanje je zavr\xc5\xa1io s diplomom arhitekture iz Kraljevske Danske Likovne Akademie 1986., te kao multimedijski dizajner iz iste akademije 1997._NEWLINE_Kao \xc4\x8dlan kruga kopenhagenskih pjesnika osamdesetih, \xc4\x8diji glavni lik je bio Hvedekorn-urednik Poul Borum, Jens Fink-Jensen je organizirao manifestaciju N\xc3\x85!80 u Kopenhagenu zajedno sa kolegom i slavnim pjesnikom Michael Strunge.\n_START_SECTION_\nPerformanse\n_START_PARAGRAPH_\nJens Fink-Jensen izvodi multimedijalne performanse \xc4\x8ditanjem pjesama, dijaprojekcijama s vlastitom elektronskom glazbom na festivalima, u srednjim \xc5\xa1kolama itd. zajedno s muzi\xc4\x8darima Jens Severin i Fredrik Mellqvist.\n_START_SECTION_\nIzlo\xc5\xbebe\n_START_PARAGRAPH_\nJens Fink-Jensen je autor foto izlo\xc5\xbebe Sydens Skibe (Brodovi juga) i Beijing Ansigt (Lice Pekinga), izlo\xc5\xbebe fotografija i pjesama OrdBilleder (Govorne slike) te audio-vizualnog showa \xc3\x98je p\xc3\xa5 verden \xe2\x80\x93 om b\xc3\xb8gernes r\xc3\xa5stof (Oko na svijet \xe2\x80\x93 o sirovini knjiga).'